《高山流水 吴瞿安霜厓填词图，次吴梦窗韵》
清代·吴湖帆

谩吹玉笛倚西风。看尊前、琼树青葱。尘世几知音，空教送目飞青。

留连处、唾碧吟红。愁怀感、春思三源泻峡，淡日房栊。

更凌云气概，独酌万花浓。

胸中。新词乍填就，翻别调、换羽移宫。人海小园林，冷月遍照香茸。

问旂亭、赌句谁工。玉山倒、休论文章九命，食粟千钟。

对悬厓浅醉，霜叶笑人慵。